FAKTA

Derfor er børnene i daginstitution i sommerferien

705 ud af 1.377 institutioner har svaret, at de har børn, som ikke holder sommerferie i deres institution.

Dem har vi spurgt: "Hvad oplever du er den eller de primære årsager til, at børn ikke holder sommerferie fra din daginstitution? (Afgiv max tre svar.)"

- 55 procent oplever, at det blandt andet skyldes, at forældrene arbejder gennem hele sommeren. - 36 procent oplever, at det blandt andet skyldes, at forældrene gerne vil holde ferie alene. - 29 procent oplever, at det skyldes andre ting, såsom at forældrene ikke må holde ferie grundet fx sprogskole eller at forældrene holder ferie på andre tidspunkter af året.

Kilde: DR's Rundspørge blandt 1.377 daginstitutioner